Lucía Pérez

**Lucía Pérez Vizcaíno** (Goó, Incio, Lugo, 1985eko uztailaren 5a) lugoar abeslaria da. 2011ko Eurovision Kantu Jaialdian Espainia ordezkatu zuen, Düsseldorfen (Alemania), «*Que me quiten lo bailao*» abestiarekin. Lehiaketa horretara aurkezten zen lehen emakume galiziarra izan zen. 

## Biografia 
Oviedoko Unibertsitatean Musika Irakasletza ikasi zuen eta ondoren Pedagogian matrikulatu zen. 2002. urtean Galiziako telebista  (TVG) kateko *Luar* programan amateurrentzako *Canteira de Cantareiros* lehiaketa irabazi zuen. Parte hartu zuen zazpi asteetan beste artista batek ere ez zion irabazi, azken lehia Alberto Cunharekin izan zuela. 

## Abeslari ibilbidea 
2003. urtean *Amores y amores* izeneko lehen albuma kaleratu zuen, eta Galiziako urrezko diskoa jaso zuen, Espainiako urrezko diskoaren pareko salmenta-zifra proportzionala lortu baitzuen.

2004ko Gabonetan, bi gai berrirekin berrargitaratu zen diskoa, *Queda mucha vida* eta *Torres de Compostela abestiekin* hain zuzen ere. *Queda mucha vida* (Espainiako Minbiziaren Aurkako Elkartearen ereserkia), Chema Purónekin batera interpretatu zuen eta *Torres de Compostela* Xacobeoa zela-eta. 

2006ko Viña del Mar-eko (Txile) Kanta Jaialdian parte hartu zuen. *Qué haría contigo* abestiarekin nazioarteko lehiaren bigarren postuan geratu zen. Txileko komunikabideek aho batez goretsi zuten Lucíaren interpretazioa, eta irratiek ere sarri zabaldu zuten kanta.

2006. urtean Txile eta Argentinara joan zen berriz, besteak beste, Valparaíso, Viña, Txileko Santiago, Buenos Aires eta Rosario hirietara.

*Volar por los tejados* izeneko albuma aldi berean kalerau zen Espainian eta Txilen eta Carla Bruniren *Quelq’un m’a dit* abestiaren gaztelaniazko bertsio bat ere badu, *Alguien me contó* izenekoa.

2009ko otsailean, bigarren aldiz hartu zuen parte Viña del Mar-eko Jaialdian, eta bi hilabete geroago,  Galiziako Batzordeko lehendakari hautatu berri zen Alberto Núñez Feijóo Santiago de Compostelako Obradoiro plazanpostua hartu zuenean, milaka pertsonen aurrean Galiziako ereserkia interpretatzeko aukeratu zuten.

2011. urteko otsailean, *Destino Eurovisión* saioan bi finalaurreko gainditu ondoren, ikusleek botoen %68rekin Espainiako ordezkari hautatu zuten 2011ko Eurovisión Kanta Jaialdian, *Que me quiten lo bailao* abestiarekin, .

2011ko martxoan, Warner Music-ek fitxatu egin zuen apirilean album berri bat ateratzeko, *Cruzo los voces* izenekoa. Disko horrek Eurovisioko kanta zuen: *Que me quiten lo bailao*; *Abrázame* hautagaitzan izandako beste balada eta  bere hirugarren *Volar por los tejados* albumeko lan batzuk.

2011ko maiatzaren 14ko Eurovision jaialdiaren amaieran, 23. postuan geratu zen, 50 punturekin, 10 herrialderen botoak jaso eta gero, eta horrek ez zion kendu txalo zaparrada. 2009. urteaz geroztik, botoaren % 50 epaimahaikideek ematen dute, eta beste % 50, ostera, telebotoan jasotakoa da.

Urte horretan bertan kontzertu ugari eman zituen udan eta Gabonzaharreko Kanpaiak ere eman zituen Galiziako Telebistarako. 2012an, *Heicho cantar, queridiña* telebista-saioaren aurkezten hasi zen.

2023ako apirilaren 14an Galiziako telebistako Luar saioan hurrengo diskoan agertuko den *La penultima* abestia aurkeztu zuen.

## Sariak eta aintzatespenak 
Lucía Pérezek, besteak beste,

* "Enxebre Orden da Vieira" delakoak artista galiziar talde txiki batek baino ez duen "Arte Kalitatearen Ohorezko Vieira" saria
* "Galicia Sexta Provincia" artista berrien saria
* 2007an *Amarás miña terra* abestia finalista izan zen Musika Akademiak "Galiziako kanta onenaren"  Musika Sarietan.
* 2005eko udaberrian, Galiziako Bakarlarien Disko-poparen lehen saria irabazi zuen bere ibilbide artistikoagatik.
* 2011n *El Progreso* egunkariak Galiziako Urteko Pertsonaia izendatu zuen.

## Diskografia 
### Estudio-albumak 
### Bakunak 
## Erreferentziak 
## Ikus, gainera 
* Eranskina: Espainiako abestiak Eurovisióneko Kanta Jaialdian
## Kanpo estekak 
* Lucía Pérez Chema Puronekin bideoa: Queda mucha vida (Espainiako Minbiziaren Aurkako Elkartearen ereserkia)
* Lucía Pérez bideoa: 2011ko Eurovision Jaialdian Espainia ordezkatu zuen  Que me quiten lo bailao abestia 
* Web orri ofiziala
* 
*